Na temelju članka 4. Pravilnika o dodjeli oznake „Plavi ceker“ Službeni glasnik Grada Zagreba 21/19, 11/20 i 21/20 (dalje u tekstu: Pravilnik), Gradski ured za gospodarstvo, ekološku održivost i strategijsko planiranje Grada Zagreba objavljuje

**Javni poziv za dodjelu oznake „Plavi ceker“**

**1. Predmet javnog poziva**

Predmet ovoga javnog poziva je prikupljanje prijava za dodjelu oznake „Plavi ceker“ koja je namijenjena označavanju, isticanju i promociji poljoprivrednih i prehrambenih proizvoda (dalje u tekstu - proizvodi) čija je kvaliteta više razine od zakonski propisane te uobičajeno zahtijevane i očekivane od strane potrošača (u daljnjem tekstu: Oznaka). Proizvodi i kategorije proizvoda za koje se mogu podnijeti zahtjevi su sljedeći:

- suhomesnati proizvodi,

- sirevi, zreli,

- vina,

- prerađeni proizvodi ribarstva,

- ulja, extra djevičansko maslinovo ulje i bučino ulje,

- octevi,

- med,

- džemovi, marmelade i pekmezi,

- suho voće,

- korice od voća (arancini i slično),

- povrće sušeno,

- konzervirano povrće,

- namazi na bazi povrća,

- paštete,

- trajni kolači i keksi,

- sušena tjestenina.

**2. Korisnici oznake**

Korisnici oznake mogu biti obiteljska poljoprivredna gospodarstva upisana u Upisnik poljoprivrednika/Upisnik obiteljskih poljoprivrednih gospodarstava, te obrti i pravne osobe registrirane za poljoprivrednu ili prerađivačku djelatnost, koji udovoljavaju uvjetima i kriterijima propisanim ovim javnim pozivom.

**3. Uvjeti za dodjelu oznake**

Oznaka se dodjeljuje proizvodima koji moraju ispunjavati slijedeće uvjete :

3.1. da su proizvedeni na području Republike Hrvatske,

3.2. da su proizvedeni od sirovina koje su podrijetlom iz Republike Hrvatske,

3.3. da udovoljavaju važećim propisima iz područja hrane, a odnose se na sve faze proizvodnje,

 prerade i distribucije hrane,

3.4. da udovoljavaju parametrima kvalitete iz točke 5. ovog javnog poziva.

**4. Dokazi o ispunjavanju uvjeta**

Ispunjavanje uvjeta za dodjelu Oznake podnositelj zahtjeva dokazuje:

 4.1. preslikom rješenja o upisu u Upisnik poljoprivrednika/Upisnik obiteljskih poljoprivrednih

 gospodarstava ili izvod iz obrtnog odnosno sudskog registra;

 4.2. preslikom dokumentacije o registraciji subjekata odnosno registraciji ili odobravanju

 objekta u poslovanju s hranom izdanu od nadležnog tijela;

 4.3. preslika rješenja o stavljanju u promet proizvoda sukladno važećim propisima ukoliko je

 primjenjivo;

 4.4. deklaracijom proizvoda;

 4.5. izjavom o podrijetlu proizvoda;

 4.6. preslikom tehničke dokumentacije proizvoda, fotografije ambalaže proizvoda, promotivni

 materijal (ako posjeduje);

 4.7. preslikom dokumentacije o proizvodu koja se odnosi na dokazivanje i/ili podupiranje

 dokaza o izvrsnoj kvaliteti proizvoda (ako posjeduje);

 4.8. preslikom dokaza o mikrobiološkoj ispravnosti proizvoda od strane akreditiranog

 laboratorija, a sukladno Vodiču za mikrobiološke kriterije za hranu (ožujak 2011.);

 4.9. dostavom jednog uzorka proizvoda namijenjenog senzorskom ocjenjivanju, osim za vina,

 za koja se senzorska procjena utvrđuje sukladno rješenju o stavljanju vina na tržište;

4.10. dostavom jednog uzorka namijenjenog fizikalno-kemijskoj analizi (kako je navedeno u

 točki 5 ovog javnog poziva).

**5. Parametri kvalitete i dodane vrijednosti**

**Parametri kvalitete i dodane vrijednosti kojima moraju udovoljavati proizvodi s oznakom „PLAVI CEKER“**

|  |  |
| --- | --- |
| **Proizvod /****skupina proizvoda** | **Parametri kvalitete koji se kontroliraju pri dodjeli Oznake** |
| **Obvezujući parametar** | **Parametri koji predstavljaju dodanu vrijednost** |
| ***mikrobiološka ispravnost*** | ***senzorska procjena*\*** | ***fizikalno-kemijski parametri*** |
|  1. suhomesnati proizvodi | DA | DAkategorija "odličan" | nitriti ˂5 mg/kgnitrati ˂50 mg/kg |
|  2. sirevi, zreli | DA | DAkategorija "odličan" | udio vode u bezmasnoj tvari siraekstra tvrdi sir: maksimalno 51%tvrdi sir: 49 - 56%polutvrdi sir: 54-69%meki sir: minimalno 67%udio mliječne masti u suhoj tvari sira:ekstramasni: minimalno 60%punomasni: 45-60%masni: 25-45%polumasni: 10-25%posni: maksimalno 10%  |
|  3. vina | vina sa zaštićenom oznakom izvornosti  | NE | DAkategorija "vrhunsko vino" ili "vrhunsko pjenušavo vino" | ohratoksin Amaksimalno 2,0 mg/kg  |
| voćna vina | NE | DAkategorija "pozitivno" | ohratoksin Amaksimalno 2,0 mg/kg |
|  4. prerađeni proizvodi  ribarstva | DA | DAkategorija "odličan" | histaminmaksimalno 100 mg/kgPb maksimalno 0,2 mg/kgCd maksimalno 0,05 mg/kgAs maksimalno 2,0 mg/kgHg maksimalno 0,5 g/kg |
|  5. ulja | extra djevičansko maslinovo ulje | DA | DAprema medijanu mana i voćnosti - ekstra djevičansko maslinovo ulje | slob. mas. kis. (maksimalno 0,8%)peroksidni broj(maksimalno 10 mmolO2/kg)K232 (maksimalno 2,5)K270 (maksimalno 0,22)ΔK (maksimalno 0,01)sastav masnih kiselinabenzo(a)piren maksimalno 2,00 µg/kg |
| bučino ulje | DA | DAkategorija "odličan" | benzo(a)piren: 2,00 µg/kg4PAH: 10,00 µg/kgslob. mas. kis. maksimalno 2% (2g /100 g)peroksidni broj: maksimalno 7 mmol O2/kg |
|  6. octevi | DA | DAkategorija "odličan" | ukupne kiseline (minimalno 50 g/L računato kao octena kis.;˂5%)udio alkohola (maksimalno 0,5% vol.) |
|  7. med | DA | DAkategorija "odličan" | udio vode manje od 18,6%udio HMF-a u trenutku analize manje od 10 mg/kgudio HMF-a na tržištu manje od 20 mg/kgpeludna analiza za uniflorni med |
|  8. džemovi, marmelade i  pekmezi | DA | DAkategorija "odličan" | bez konzervansa- sorbinska kis. i benzojeva kis. manje od 5 mg/kg- suha tvar - prema specifikaciji proizvođača |
|  9. suho voće | DA | DAkategorija "odličan" | SO 2 (marelice, breskve, grožđe, šljive i smokve manje od 2000 mg/kg,suhe jabuke i kruške manje od 600 mg/kg) |
| 10. korice od voća (arancini i  slično) | DA | DAkategorija "odličan" | pesticidi - prema Uredbi 396/2005 |
| 11. povrće sušeno | DA | DAkategorija "odličan" | SO2 prema Uredbi 1333/2008 |
| 12. konzervirano povrće | DA | DAkategorija "odličan" | konzervansi - prema Uredbi 1333/2008 |
| 13. namazi na bazi povrća | DA | DAkategorija "odličan" | SO2 50 mg/kg |
| 14. paštete | DA | DAkategorija "odličan" | P2O5 maksimalno 5000 mg/kgbjelančevine minimalno 6% |
| 15. trajni kolači i keksi | DA | DAkategorija "odličan" | akrilamidmaksimalno 350 µg/kg |
| 16. sušena tjestenina | DA | DAkategorija "odličan" | vlaga maksimalno 12,50%,kiselost najviše 5 stupnjeva |

  \*Kategorije senzorske kvalitete proizvoda (osim vina za koje se senzorska procjena utvrđuje kako je navedeno

 u točki 4.9. ovog javnog poziva)

**\*Kategorije senzorske kvalitete proizvoda (osim vina)**

|  |  |
| --- | --- |
| **kategorija kvalitete** | **ponderirani bodovi** |
| **apsolutno** | **relativno (%)** |
| odlična | 17,6 – 20,0 | 88,0 - 100 |
| dobra | 15,2 – 17,5 | 76,0 – 87,5 |
| osrednja | 13,2 – 15,1 | 66,0 – 75,5 |
| još prihvatljiva | 11,2 – 13,1 | 56,0 – 65,5 |
| neprihvatljiva | < 11,2 | < 56,0 |

**6. Način i rok podnošenja prijava**

Prijava za dodjelu oznake „Plavi ceker“ podnosi se na Obrascu prijave koji se može preuzeti:

- na web stranici Grada Zagreba <https://www.zagreb.hr/aktualnosti/84211>

- u Gradskom uredu za gospodarstvo, ekološku održivost i strategijsko planiranje, Sektor za poljoprivredu, šumarstvo i lovstvo, Avenija Dubrovnik 12/IV, Zagreb, soba 308/IV kat, radnim danom u vremenu od 08,30 do 15,30 sati.

Uz obrazac prijave potrebno je priložiti dokumentaciju i uzorke navedene u točki 4. ovog javnog poziva.

Podnositelj prijave na javni poziv odgovaran je za dostavu uzoraka iz točke 4. na odgovarajući način kako se ne bi umanjila njihova mikrobiološka, fizikalno - kemijska i senzorska svojstva.

Prijava se treba dostaviti u zatvorenoj omotnici, s naznakom:

**„JAVNI POZIV ZA DODJELU OZNAKE „PLAVI CEKER“**

na adresu:

**GRAD ZAGREB,**

**GRADSKI URED ZA GOSPODARSTVO, EKOLOŠKU ODRŽIVOST I STRATEGIJSKO PLANIRANJE**

**SEKTOR ZA POLJOPRIVREDU, ŠUMARSTVO I LOVSTVO**

**Avenija Dubrovnik 12, 10 020 Zagreb**

Prijave se dostavljaju poštom ili osobno u sobu 308/IV kat na gore navedenu adresu.

Prijave se podnose do 11.11.2022. godine.

Sva pitanja u vezi s javnim pozivom mogu se tijekom trajanja poziva poslati na e-mail: geos@zagreb.hr.

**7. Postupak odobravanja**

Gradski ured za gospodarstvo, ekološku održivost i strategijsko planiranje utvrđuje potpunost prijava i udovoljavanje propisanim uvjetima, te pribavlja rezultate senzorske i po potrebi fizikalno-kemijske analize uzoraka proizvoda od ovlaštenih zavoda ili laboratorija.

Nakon obrade prijava Gradski ured za gospodarstvo, ekološku održivost i strategijsko planiranje predlaže gradonačelniku Grada Zagreba proizvode kojima će se dodijeliti Oznaka. Gradonačelnik utvrđuje popis proizvoda kojima se dodjeljuje Oznaka.

**8. Objava popisa proizvoda**

Popis proizvoda kojima je dodijeljena Oznaka bit će objavljeni na web stranici Grada Zagreba [www.zagreb.hr](http://www.zagreb.hr). Popis proizvoda sadrži podatke o korisniku oznake, vrsti proizvoda te razdoblju na koje je odobreno korištenje Oznake.

Na temelju zaključka gradonačelnika Grad Zagreb i korisnici Oznake sklapaju ugovor o licenci Oznake kojim se uređuju međusobna prava i obveze u vezi korištenja Oznake. Ugovor se sklapa na razdoblje od 3 godine.

**9. Kontrola**

Kontrolu korištenja Oznake i ispunjavanje obveza iz ugovora provodi Gradski ured za gospodarstvo, ekološku održivost i strategijsko planiranje na način da po potrebi uzima s tržišta ili od korisnika Oznake uzorke označenih proizvoda za mikrobiološke i/ili fizikalno-kemijske analize te senzorsko ocjenjivanje proizvoda.

Kontrola korištenja pokreće se i po pritužbama potrošača na kvalitetu označenih proizvoda.